**ДОПУНА ЈАВНОГ ПОЗИВА**

**Oдредбe чл. 4. став 1. тач. 2) и 4) и став 2. тачка 2) Уредбe о подстицајима инвеститору да у Републици Србији производи аудиовизуелно дело („Службени гласник РС”, број 55/19) примењују се до 1. СЕПТЕМБРА 2020. године.**

 Уредбa о подстицајима инвеститору да у Републици Србији производи аудиовизуелно дело („Службени гласник РС”, број 94/19), донета је ради подстицања привредних активности у вези са аудиовизуелном производњом у Републици Србији и унапређења конкурентности привреде и Републике Србије као инвестиционе локације. Истом уредбом је повећaн минимални буџет за наменски филм и повећaн минимални буџет за појединачну епизоду у оквиру ТВ серије. Њене измене објављене у „Службеном гласнику РС”, број 8/20 одложиле су примену наведених одредаба, јер је оцењено је да је примену истих неопходно одложити до 1. маја 2020. године, како би заинтересовани инвеститори који финансирају реализацију аудиовизуелног дела у Републици Србији, имали довољно времена да се упознају са новим условима, односно како би се избегло одустајање инвеститора у овој области, односно спречио негативан ефекат измена предметних одредаба по позитивне резултате које је ова уредба имала у досадашњој примени.

Услед прекида у раду филмске индустрије изазваног наступањем болести COVID-19, а са циљем ублажавања економских последица по привредне активности у вези са аудиовизуелном производњом у Републици Србији, **примена одредаба којима је повећaн минимални буџет за наменски филм и повећaн минимални буџет за појединачну епизоду у оквиру ТВ серије одложена је до 1. септембра 2020. године, у складу са УРЕДБОМ О ИЗМЕНАМА УРЕДБЕ О ПОДСТИЦАЈИМА ИНВЕСТИТОРУ ДА У РЕПУБЛИЦИ СРБИЈИ ПРОИЗВОДИ АУДИОВИЗУЕЛНО ДЕЛО која је усвојена на седници Владе одржаној дана 30.априла 2020. године.**